যাঁরা ভোজনরসিক, তাঁদের সতর্ক হতে হবে এখনই। খাওয়াদাওয়ায় নিয়ন্ত্রণ এনে ঝরিয়ে ফেলতে হবে বাড়তি মেদ। শারীরিক সৌন্দর্যের পাশাপাশি এতে সুস্থতাও নিশ্চিত হবে। বারডেম জেনারেল হাসপাতালের জ্যেষ্ঠ পুষ্টিবিদ শামছুন্নাহার নাহিদ জানালেন, ‘যাঁরা ভাত বেশি খেতে পছন্দ করেন, তাঁদের কোমর মোটা হয়ে যাওয়ার প্রবণতা অনেক বেশি। যাঁরা খেয়েই একটু ভাতঘুম দিয়ে নেন, কিংবা খাওয়াদাওয়ার পরে আলসেমিতে শুয়ে-বসে থাকেন, তাঁদের কোমরও দ্রুত মোটা হয়ে যায়। খাওয়াদাওয়া আর ব্যায়ামের সমন্বয়ে এই অনাকাঙ্ক্ষিত সমস্যা এড়ানো যায়।’